title: Εκτελεστικός κανονισμός (ΕΕ) αριθ. 1191/2013 της Επιτροπής, της 20ής Νοεμβρίου 2013 , για τη θέσπιση παρεκκλίσεων από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008, (ΕΚ) αριθ. 1964/2006, από τον εκτελεστικό κανονισμό (ΕΕ) αριθ. 480/2012, από τους κανονισμούς (ΕΚ) αριθ. 828/2009, (ΕΚ) αριθ. 1918/2006 και (ΕΚ) αριθ. 341/2007, όσον αφορά τις ημερομηνίες υποβολής αιτήσεων και έκδοσης πιστοποιητικών εισαγωγής για το 2014 στο πλαίσιο των δασμολογικών ποσοστώσεων για τα σιτηρά, το ρύζι, τη ζάχαρη, το ελαιόλαδο και το σκόρδο, για τη θέσπιση παρεκκλίσεων από τους κανονισμούς (ΕΚ) αριθ. 951/2006, (ΕΚ) αριθ. 1518/2003, (ΕΚ) αριθ. 382/2008, (ΕΕ) αριθ. 1178/2010 και (ΕΕ) αριθ. 90/2011 όσον αφορά τις ημερομﾷνίες έκδοσης πιστοποιητικών εξαγωγής για το 2014 στους τομείς της ζάχαρης και της ισογλυκόζης εκτός ποσόστωσης, του χοιρείου κρέατος, του βοείου κρέατος, των αυγών και του κρέατος πουλερικών και για τη θέσπιση παρεκκλίσεων από τον κανονισμό (ΕΕ) αριθ. 1272/2009 όσον αφορά την προθεσμία εξέτασης των προσφορών για την αγορά μαλακού σίτου σε καθορισμένη τιμή στο πλαίσιο της δημόσιας παρέμβασης

text:
               23.11.2013

               EL

               Επίσημη Εφημερίδα της Ευρωπαϊκής Ένωσης

               L 314/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1191/2013 ΤΗΣ ΕΠΙΤΡΟΠΉΣ
   της 20ής Νοεμβρίου 2013
   για τη θέσπιση παρεκκλίσεων από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008, (ΕΚ) αριθ. 1964/2006, από τον εκτελεστικό κανονισμό (ΕΕ) αριθ. 480/2012, από τους κανονισμούς (ΕΚ) αριθ. 828/2009, (ΕΚ) αριθ. 1918/2006 και (ΕΚ) αριθ. 341/2007, όσον αφορά τις ημερομηνίες υποβολής αιτήσεων και έκδοσης πιστοποιητικών εισαγωγής για το 2014 στο πλαίσιο των δασμολογικών ποσοστώσεων για τα σιτηρά, το ρύζι, τη ζάχαρη, το ελαιόλαδο και το σκόρδο, για τη θέσπιση παρεκκλίσεων από τους κανονισμούς (ΕΚ) αριθ. 951/2006, (ΕΚ) αριθ. 1518/2003, (ΕΚ) αριθ. 382/2008, (ΕΕ) αριθ. 1178/2010 και (ΕΕ) αριθ. 90/2011 όσον αφορά τις ημερομηνίες έκδοσης πιστοποιητικών εξαγωγής για το 2014 στους τομείς της ζάχαρης και της ισογλυκόζης εκτός ποσόστωσης, του χοιρείου κρέατος, του βοείου κρέατος, των αυγών και του κρέατος πουλερικών και για τη θέσπιση παρεκκλίσεων από τον κανονισμό (ΕΕ) αριθ. 1272/2009 όσον αφορά την προθεσμία εξέτασης των προσφορών για την αγορά μαλακού σίτου σε καθορισμένη τιμή στο πλαίσιο της δημόσιας παρέμβασης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου ΧΧΙV:6 της GATT (1), και ιδίως το άρθρο 1,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (2), και ιδίως το άρθρο 43 στοιχείο αα), το άρθρο 61, το άρθρο 144 παράγραφος 1, τα άρθρα 148 και 156 και το άρθρο 161 παράγραφος 3, σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 1528/2007 του Συμβουλίου, της 20ής Δεκεμβρίου 2007, περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (3), και ιδίως το άρθρο 9 παράγραφος 5,
   Έχοντας υπόψη τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007 (4), και ιδίως το άρθρο 11 παράγραφος 7,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 2305/2003 (5), (ΕΚ) αριθ. 969/2006 (6) και (ΕΚ) αριθ. 1067/2008 (7) προβλέπουν ειδικές διατάξεις για την υποβολή αιτήσεων και τη χορήγηση πιστοποιητικών εισαγωγής κριθής στο πλαίσιο της ποσόστωσης 09.4126, αραβοσίτου στο πλαίσιο της ποσόστωσης 09.4131 και μαλακού σίτου ποιότητας άλλης από την υψηλή ποιότητα στο πλαίσιο των ποσοστώσεων 09.4123, 09.4124, 09.4125 και 09.4133.

               (2)

               Ο κανονισμός (ΕΚ) αριθ. 1964/2006 της Επιτροπής (8) και ο εκτελεστικός κανονισμός (ΕΕ) αριθ. 480/2012 της Επιτροπής (9) προβλέπουν ειδικές διατάξεις για την υποβολή αιτήσεων και τη χορήγηση πιστοποιητικών εισαγωγής ρυζιού καταγωγής Μπανγκλαντές, στο πλαίσιο της ποσόστωσης 09.4517 και θραυσμάτων ρυζιού στο πλαίσιο της ποσόστωσης 09.4079.

               (3)

               Ο κανονισμός (ΕΚ) αριθ. 828/2009 της Επιτροπής (10) προβλέπει ειδικές διατάξεις για την υποβολή αιτήσεων και τη χορήγηση πιστοποιητικών εισαγωγής στο πλαίσιο των ποσοστώσεων 09.4221, 09.4231, 09.4241 έως 09.4247.

               (4)

               Ο κανονισμός (ΕΚ) αριθ. 1918/2006 της Επιτροπής (11) προβλέπει ειδικές διατάξεις για την υποβολή αιτήσεων και τη χορήγηση πιστοποιητικών εισαγωγής ελαιολάδου στο πλαίσιο της ποσόστωσης 09.4032.

               (5)

               Ο κανονισμός (ΕΚ) αριθ. 341/2007 της Επιτροπής (12) προβλέπει ειδικές διατάξεις για την κατάθεση αιτήσεων και τη χορήγηση πιστοποιητικών «A» εισαγωγής σκόρδων στο πλαίσιο των ποσοστώσεων 09.4099, 09.4100, 09.4102, 09.4104, 09.4105 και 09.4106.

               (6)

               Λαμβανομένων υπόψη των αργιών του έτους 2014, είναι σκόπιμο να προβλεφθεί παρέκκλιση, για ορισμένα χρονικά διαστήματα, από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008, (ΕΚ) αριθ. 1964/2006, από τον εκτελεστικό κανονισμό (ΕΕ) αριθ. 480/2012 και από τους κανονισμούς (ΕΚ) αριθ. 828/2009, (ΕΚ) αριθ. 1918/2006 και (ΕΚ) αριθ. 341/2007 όσον αφορά τις ημερομηνίες για την υποβολή αιτήσεων πιστοποιητικών εισαγωγής και την έκδοση αυτών των πιστοποιητικών ώστε να διασφαλιστεί η τήρηση των σχετικών ποσοστώσεων.

               (7)

               Το άρθρο 7δ παράγραφος 1 του κανονισμού, (ΕΚ) αριθ. 951/2006 της Επιτροπής (13) ορίζει ότι τα πιστοποιητικά εξαγωγής ζάχαρης και ισογλυκόζης εκτός ποσόστωσης εκδίδονται από την Παρασκευή που ακολουθεί την εβδομάδα κατά την οποία έχουν υποβληθεί οι αιτήσεις πιστοποιητικών, εφόσον δεν έχει ληφθεί κανένα ειδικό μέτρο κατά το χρονικό αυτό διάστημα από την Επιτροπή.

               (8)

               Το άρθρο 3 παράγραφος 3 του κανονισμού (ΕΚ) αριθ. 1518/2003 της Επιτροπής (14), το άρθρο 12 παράγραφος 1 δεύτερο εδάφιο του κανονισμού (ΕΚ) αριθ. 382/2008 της Επιτροπής (15), το άρθρο 3 παράγραφος 3 του κανονισμού (ΕΕ) αριθ. 1178/2010 της Επιτροπής (16) και το άρθρο 3 παράγραφος 3 του κανονισμού (ΕΕ) αριθ. 90/2011 της Επιτροπής (17) ορίζουν ότι τα πιστοποιητικά εξαγωγής εκδίδονται την Τετάρτη που ακολουθεί την εβδομάδα κατά την οποία έχουν υποβληθεί οι αιτήσεις πιστοποιητικών, εφόσον δεν έχει ληφθεί κανένα ειδικό μέτρο κατά το χρονικό αυτό διάστημα από την Επιτροπή.

               (9)

               Λαμβανομένων υπόψη των αργιών του έτους 2014 και της μη έκδοσης της Επίσημης Εφημερίδας της Ευρωπαϊκής Ένωσης κατά τις αργίες αυτές, η χρονική περίοδος μεταξύ της υποβολής των αιτήσεων και της έκδοσης των πιστοποιητικών είναι πολύ σύντομη για να διασφαλιστεί η ορθή διαχείριση της αγοράς και πρέπει συνεπώς να παραταθεί.

               (10)

               Το άρθρο 14 παράγραφος 1 δεύτερο εδάφιο του κανονισμού (ΕΕ) αριθ. 1272/2009 της Επιτροπής (18) προβλέπει ότι η Επιτροπή αποφασίζει εντός δύο εργάσιμων ημερών από την κοινοποίηση που αναφέρεται στο άρθρο 13 παράγραφος 1 του εν λόγω κανονισμού και εντός πέντε εργάσιμων ημερών από την κοινοποίηση που αναφέρεται στο άρθρο 13 παράγραφος 3 του εν λόγω κανονισμού.

               (11)

               Λαμβανομένων υπόψη των αργιών του έτους 2014 και της μη έκδοσης της Επίσημης Εφημερίδας της Ευρωπαϊκής Ένωσης κατά τις αργίες αυτές, η χρονική περίοδος εξέτασης των προσφορών είναι πολύ σύντομη για να διασφαλιστεί η καλή παρακολούθηση των προσφερόμενων ποσοτήτων και πρέπει συνεπώς να παραταθεί.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σιτηρά
   1.   Κατά παρέκκλιση από το άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 2305/2003, για το έτος 2014, οι αιτήσεις πιστοποιητικών εισαγωγής κριθής, στο πλαίσιο της ποσόστωσης 09.4126, δεν είναι δυνατόν να υποβληθούν μετά την Παρασκευή 12 Δεκεμβρίου 2014, στις 13.00, ώρα Βρυξελλών.
   2.   Κατά παρέκκλιση από το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 969/2006, για το έτος 2014, οι αιτήσεις πιστοποιητικών εισαγωγής αραβοσίτου στο πλαίσιο της ποσόστωσης 09.4131, δεν είναι δυνατόν να υποβληθούν μετά την Παρασκευή 12 Δεκεμβρίου 2014, στις 13.00, ώρα Βρυξελλών.
   3.   Κατά παρέκκλιση από το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 1067/2008 για το έτος 2014, οι αιτήσεις πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124, 09.4125 και 09.4133 δεν είναι δυνατόν να υποβληθούν μετά την Παρασκευή 12 Δεκεμβρίου 2014, στις 13.00, ώρα Βρυξελλών.
   Άρθρο 2
   Ρύζι
   1.   Κατά παρέκκλιση από το άρθρο 4 παράγραφος 3 πρώτο εδάφιο του κανονισμού (ΕΚ) αριθ. 1964/2006, για το έτος 2014, οι αιτήσεις πιστοποιητικών εισαγωγής ρυζιού καταγωγής Μπανγκλαντές, στο πλαίσιο της ποσόστωσης 09.4517, δεν είναι δυνατόν να υποβληθούν μετά την Παρασκευή 5 Δεκεμβρίου 2014, στις 13.00, ώρα Βρυξελλών.
   2.   Κατά παρέκκλιση από το άρθρο 2 παράγραφος 1 τρίτο εδάφιο του κανονισμού (ΕΕ) αριθ. 480/2012, για το έτος 2014, οι αιτήσεις πιστοποιητικών εισαγωγής θραυσμάτων ρυζιού, στο πλαίσιο της ποσόστωσης 09.4079, δεν είναι δυνατόν να υποβληθούν μετά την Παρασκευή 5 Δεκεμβρίου 2014, στις 13.00, ώρα Βρυξελλών.
   Άρθρο 3
   Ζάχαρη
   Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 828/2009, οι αιτήσεις πιστοποιητικών εισαγωγής προϊόντων του τομέα της ζάχαρης, στο πλαίσιο των ποσοστώσεων 09.4221, 09.4231, 09.4241 έως 09.4247, δεν είναι δυνατόν να υποβληθούν μετά την Παρασκευή 12 Δεκεμβρίου 2014, στις 13.00, ώρα Βρυξελλών και μέχρι την Παρασκευή 26 Δεκεμβρίου 2014, στις 13.00, ώρα Βρυξελλών.
   Άρθρο 4
   Ελαιόλαδο
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1918/2006, τα πιστοποιητικά εισαγωγής ελαιολάδου για τα οποία υποβάλλονται οι αιτήσεις κατά τις περιόδους που αναφέρονται στο παράρτημα I του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, με την επιφύλαξη των μέτρων που θεσπίζονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (19).
   Άρθρο 5
   Σκόρδα
   Κατά παρέκκλιση από το άρθρο 11 του κανονισμού (ΕΚ) αριθ. 341/2007, τα πιστοποιητικά «A» εισαγωγής σκόρδων για τα οποία οι αιτήσεις κατατίθενται κατά τις πρώτες επτά ημερολογιακές ημέρες του Απριλίου 2014 δύνανται να χορηγούνται από τις αρμόδιες αρχές από τις 29 Απριλίου 2014 έως τις 7 Μαΐου 2014 το αργότερο, με την επιφύλαξη των μέτρων που εγκρίνονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 6
   Ζάχαρη και ισογλυκόζη εκτός ποσόστωσης
   Κατά παρέκκλιση από το άρθρο 7δ παράγραφος 1 του κανονισμού (ΕΚ) αριθ. 951/2006, τα πιστοποιητικά εξαγωγής ζάχαρης και ισογλυκόζης εκτός ποσόστωσης, για τα οποία υποβάλλονται οι αιτήσεις κατά τις περιόδους που αναφέρονται στο παράρτημα II του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, λαμβανομένων, ενδεχομένως, υπόψη των ειδικών μέτρων που αναφέρονται στο άρθρο 9 παράγραφοι 1 και 2 του κανονισμού (ΕΚ) αριθ. 951/2006, τα οποία έχουν θεσπιστεί πριν από τις εν λόγω ημερομηνίες έκδοσης.
   Άρθρο 7
   Πιστοποιητικά εξαγωγής για την οποία χορηγούνται επιστροφές στους τομείς του βοείου και του χοιρείου κρέατος, των αυγών και του κρέατος πουλερικών
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1518/2003, το άρθρο 12 παράγραφος 1 δεύτερο εδάφιο του κανονισμού (ΕΚ) αριθ. 382/2008, το άρθρο 3 παράγραφος 3 του κανονισμού (ΕΕ) αριθ. 1178/2010 και το άρθρο 3 παράγραφος 3 του κανονισμού (ΕΕ) αριθ. 90/2011, τα πιστοποιητικά εξαγωγής για τα οποία υποβάλλονται οι αιτήσεις κατά τις περιόδους που αναφέρονται στο παράρτημα III του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, με την επιφύλαξη των μέτρων που θεσπίζονται κατ’ εφαρμογή του άρθρου 3 παράγραφοι 4 και 4 α του κανονισμού (ΕΚ) αριθ. 1518/2003, του άρθρου 12 παράγραφοι 2 και 3 του κανονισμού (ΕΚ) αριθ. 382/2008, του άρθρου 3 παράγραφοι 4 και 5 του κανονισμού (ΕΕ) αριθ. 1178/2010 και του άρθρου 3 παράγραφοι 4 και 5 του κανονισμού (ΕΕ) αριθ. 90/2011, τα οποία έχουν θεσπιστεί πριν από τις εν λόγω ημερομηνίες έκδοσης.
   Άρθρο 8
   Προσφορές για την αγορά μαλακού σίτου σε καθορισμένη τιμή στο πλαίσιο της αγοράς παρέμβασης
   Κατά παρέκκλιση από το άρθρο 14 παράγραφος 1 δεύτερο εδάφιο του κανονισμού (ΕΕ) αριθ. 1272/2009, για τις προσφορές μαλακού σίτου οι οποίες κοινοποιούνται κατά τις περιόδους που αναφέρονται στο παράρτημα IV του παρόντος κανονισμού, η προθεσμία εντός της οποίας η Επιτροπή λαμβάνει απόφαση σύμφωνα με τις κοινοποιήσεις που αναφέρονται στο άρθρο 13 παράγραφος 2 στοιχείο β) και στο άρθρο 13 παράγραφος 3 του κανονισμού (ΕΕ) αριθ. 1272/2009 λήγει την ημερομηνία που αναγράφεται στο εν λόγω παράρτημα.
   Άρθρο 9
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η ισχύς του λήγει στις 9 Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 146 της 20.6.1996, σ. 1.

      (2)  ΕΕ L 299 της 16.11.2007, σ. 1.

      (3)  ΕΕ L 348 της 31.12.2007, σ. 1.

      (4)  ΕΕ L 211 της 6.8.2008, σ. 1.

      (5)  Κανονισμός (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (ΕΕ L 342 της 30.12.2003, σ. 7).

      (6)  Κανονισμός (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (ΕΕ L 176 της 30.6.2006, σ. 44).

      (7)  Κανονισμός (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (ΕΕ L 290 της 31.10.2008, σ. 3).

      (8)  Κανονισμός (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ’ εφαρμογή του κανονισμού (ΕΟΚ) αριθ. 3491/90 του Συμβουλίου (ΕΕ L 408 της 30.12.2006, σ. 19).

      (9)  Εκτελεστικός κανονισμός (ΕΕ) αριθ. 480/2012 της Επιτροπής, της 7ης Ιουνίου 2012, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής του κωδικού ΣΟ 1901 10 00 (ΕΕ L 148 της 8.6.2012, σ. 1).

      (10)  Κανονισμός (ΕΚ) αριθ. 828/2009 της Επιτροπής, της 10ης Σεπτεμβρίου 2009, για τη θέσπιση, για τις περιόδους εμπορίας 2009/2010 έως 2014/2015, λεπτομερών κανόνων εφαρμογής για την εισαγωγή και το ραφινάρισμα προϊόντων του τομέα της ζάχαρης, της δασμολογικής κλάσης 1701, στο πλαίσιο προτιμησιακών συμφωνιών (ΕΕ L 240 της 11.9.2009, σ. 14).

      (11)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).

      (12)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).

      (13)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

      (14)  Κανονισμός (ΕΚ) αριθ. 1518/2003 της Επιτροπής, της 28ης Αυγούστου 2003, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος (ΕΕ L 217 της 29.8.2003, σ. 35).

      (15)  Κανονισμός (ΕΚ) αριθ. 382/2008 της Επιτροπής, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (ΕΕ L 115 της 29.4.2008, σ. 10).

      (16)  Κανονισμός (ΕΕ) αριθ. 1178/2010 της Επιτροπής, της 13ης Δεκεμβρίου 2010, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών (ΕΕ L 328 της 14.12.2010, σ. 1).

      (17)  Κανονισμός (ΕΕ) αριθ. 90/2011 της Επιτροπής, της 3ης Φεβρουαρίου 2011, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών (ΕΕ L 30 της 4.2.2011, σ. 1).

      (18)  Κανονισμός (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (ΕΕ L 349 της 29.12.2009, σ. 1).

      (19)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ I

                  Περίοδοι υποβολής των αιτήσεων πιστοποιητικών εισαγωγής ελαιολάδου

                  Ημερομηνίες έκδοσης

                  Δευτέρα 14 ή Τρίτη 15 Απριλίου 2014

                  Παρασκευή 25 Απριλίου 2014

                  Δευτέρα 28 ή Τρίτη 29 Απριλίου 2014

                  Τετάρτη 7 Μαΐου 2014

                  Δευτέρα 5 ή Τρίτη 6 Μαΐου 2014

                  Τετάρτη 14 Μαΐου 2014

                  Δευτέρα 26 ή Τρίτη 27 Μαΐου 2014

                  Πέμπτη 5 Ιουνίου 2014

                  Δευτέρα 2 ή Τρίτη 3 Ιουνίου 2014

                  Τετάρτη 11 Ιουνίου 2014

                  Δευτέρα 14 ή Τρίτη 15 Ιουλίου 2014

                  Τετάρτη 23 Ιουλίου 2014

                  Δευτέρα 11 ή Τρίτη 12 Αυγούστου 2014

                  Τετάρτη 20 Αυγούστου 2014

      ΠΑΡΑΡΤΗΜΑ II

                  Περίοδοι υποβολής των αιτήσεων πιστοποιητικών εξαγωγής ζάχαρης και ισογλυκόζης εκτός ποσόστωσης

                  Ημερομηνίες έκδοσης

                  Από τη Δευτέρα 15 έως την Παρασκευή 26 Δεκεμβρίου 2014

                  Πέμπτη 8 Ιανουαρίου 2015

      ΠΑΡΑΡΤΗΜΑ III

                  Περίοδοι υποβολής των αιτήσεων πιστοποιητικών εξαγωγής στους τομείς του χοιρείου κρέατος, του βοείου κρέατος, των αυγών και του κρέατος πουλερικών

                  Ημερομηνίες έκδοσης

                  από τη Δευτέρα 14 έως την Παρασκευή 18 Απριλίου 2014

                  Πέμπτη 24 Απριλίου 2014

                  από τη Δευτέρα 2 έως την Παρασκευή 6 Ιουνίου 2014

                  Πέμπτη 12 Ιουνίου 2014

                  από τη Δευτέρα 14 έως την Παρασκευή 18 Ιουλίου 2014

                  Πέμπτη 24 Ιουλίου 2014

                  από τη Δευτέρα 22 έως την Παρασκευή 26 Δεκεμβρίου 2014

                  Τετάρτη 7 Ιανουαρίου 2015

      ΠΑΡΑΡΤΗΜΑ IV

                  Ημερομηνία της κοινοποίησης για τις προσφορές μαλακού σίτου που αναφέρεται στο άρθρο 13 παράγραφος 2 στοιχείο β) του κανονισμού (ΕΕ) αριθ. 1272/2009

                  Ημερομηνία της κοινοποίησης για τις προσφορές μαλακού σίτου που αναφέρεται στο άρθρο 13 παράγραφος 3 του κανονισμού (ΕΕ) αριθ. 1272/2009

                  Λήξη της προθεσμίας για την απόφαση της Επιτροπής σχετικά με τις προσφορές μαλακού σίτου σύμφωνα με τις εν λόγω κοινοποιήσεις

                  Τετάρτη 16 Απριλίου 2014

                  από τη Δευτέρα 14 έως τη Δευτέρα 21 Απριλίου 2014

                  Πέμπτη 24 Απριλίου 2014

                  Τετάρτη 28 Μαΐου 2014

                  από τη Δευτέρα 26 έως την Παρασκευή 30 Μαΐου 2014

                  Τετάρτη 4 Ιουνίου 2014

                  Τετάρτη 24 Δεκεμβρίου 2014
                  Τετάρτη 31 Δεκεμβρίου 2014

                  από την Τετάρτη 17 Δεκεμβρίου 2014 έως την Παρασκευή 2 Ιανουαρίου 2015

                  Τετάρτη 7 Ιανουαρίου 2015


title: Εκτελεστικός κανονισμός (ΕΕ) αριθ. 581/2012 της Επιτροπής, της 29ης Ιουνίου 2012 , για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από την 1η Ιουλίου 2012

text:
               30.6.2012

               EL

               Επίσημη Εφημερίδα της Ευρωπαϊκής Ένωσης

               L 171/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 581/2012 ΤΗΣ ΕΠΙΤΡΟΠΉΣ
   της 29ης Ιουνίου 2012
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από την 1η Ιουλίου 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από την 1η Ιουλίου 2012, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από την 1η Ιουλίου 2012, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από την 1η Ιουλίου 2012

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      15.6.2012-28.6.2012

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              258,64

                              192,65

                              —

                              —

                              —

                              Τιμή fob USA

                              —

                              —

                              235,23

                              225,23

                              205,23

                              Πριμοδότηση για τον Κόλπο

                              —

                              23,48

                              —

                              —

                              —

                              Πριμοδότηση για τις Μεγάλες Λίμνες

                              43,36

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού – Ρότερνταμ:

                              17,04 EUR/t

                              Ναύλος/κόστος: Μεγάλες Λίμνες – Ρότερνταμ:

                              52,19 EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (ΕΕ) 2016/304 της Επιτροπής, της 2ας Μαρτίου 2016, για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Heumilch / Haymilk / Latte fieno / Lait de foin / Leche de heno (ΕΠΙΠ)]

text:
               4.3.2016

               EL

               Επίσημη Εφημερίδα της Ευρωπαϊκής Ένωσης

               L 58/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/304 ΤΗΣ ΕΠΙΤΡΟΠΉΣ
   της 2ας Μαρτίου 2016
   για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Heumilch / Haymilk / Latte fieno / Lait de foin / Leche de heno (ΕΠΙΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ειδικότερα το άρθρο 15 παράγραφος 1 και το άρθρο 52 παράγραφος 3 στοιχείο α).
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο β) του κανονισμού (ΕΕ) αριθ. 1151/2012, η αίτηση που υπέβαλε η Αυστρία για την καταχώριση της ονομασίας «Heumilch» / «Haymilk» / «Latte fieno» / «Lait de foin» / «Leche de heno» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Στις 17 Δεκεμβρίου 2014 η Επιτροπή έλαβε τρεις δηλώσεις ένστασης από τη Γερμανία (που υπέβαλαν οι εξής οντότητες: Naturland — Verband für ökologischen Landbau e.V., Gläeserne Molkerei GmbH and Bauernverband Mecklenburg-Vorpommern e.V), οι οποίες περιελάμβαναν επίσης τις αντίστοιχες αιτιολογημένες δηλώσεις ένστασης. Στις 30 Δεκεμβρίου 2014 υποβλήθηκε απευθείας στην Επιτροπή δήλωση ένστασης από τη γερμανική ένωση VHM (Verband für handwerkliche Milchverarbeitung im ökologischen Landbau e.V.). Στις 5 Ιανουαρίου 2015 η Γερμανία απέστειλε στην Επιτροπή άλλη δήλωση ένστασης (που υποβλήθηκε από την Deutsche Heumilchgesellschaft mbH).

               (3)

               Δεν κινήθηκε η διαδικασία ένστασης με βάση την προκήρυξη η οποία υποβλήθηκε απευθείας στην Επιτροπή από την VHM. Σύμφωνα με το άρθρο 51 παράγραφος 1 δεύτερο εδάφιο του κανονισμού (ΕΕ) αριθ. 1151/2012, κάθε φυσικό ή νομικό πρόσωπο που έχει έννομο συμφέρον και είναι εγκατεστημένο ή διαμένει σε κράτος μέλος διαφορετικό εκείνου από το οποίο υποβλήθηκε η αίτηση μπορεί να κοινοποιήσει ένσταση στο κράτος μέλος στο οποίο είναι εγκατεστημένο. Ως εκ τούτου, η VHM δεν είχε το δικαίωμα να υποβάλει ένσταση ή δήλωση ένστασης απευθείας στην Επιτροπή.

               (4)

               Δεν κινήθηκε η διαδικασία ένστασης με βάση την ανακοίνωση που υπέβαλε η Γερμανία στις 5 Ιανουαρίου 2015. Σύμφωνα με το άρθρο 51 παράγραφος 1 πρώτο εδάφιο του κανονισμού (ΕΕ) αριθ. 1151/2012, η ένσταση πρέπει να υποβληθεί εντός τριών μηνών από την ημερομηνία δημοσίευσης στην Επίσημη Εφημερίδα της Ευρωπαϊκής Ένωσης. Η ένσταση που ελήφθη στις 5 Ιανουαρίου 2015 ήταν εκπρόθεσμη.

               (5)

               Η Επιτροπή εξέτασε τις τρεις ενστάσεις που διαβιβάστηκαν από τη Γερμανία στις 17 Δεκεμβρίου 2014 και τις έκρινε παραδεκτές. Με επιστολή της 19ης Φεβρουαρίου 2015, η Επιτροπή κάλεσε τα ενδιαφερόμενα μέρη να προβούν στις προβλεπόμενες διαβουλεύσεις ώστε να επιδιώξουν την επίτευξη συμφωνίας μεταξύ τους σύμφωνα με τις εσωτερικές τους διαδικασίες.

               (6)

               Η ένσταση με βάση την κοινοποίηση στην οποία προέβη η Γερμανία στις 17 Δεκεμβρίου 2014 και αναφορά στην ένσταση που υπέβαλε η Naturland — Verband für ökologischen Landbau e.V. αποσύρθηκε.

               (7)

               Η προθεσμία για τη διαβούλευση παρατάθηκε για τρεις επιπλέον μήνες.

               (8)

               Η Αυστρία και η Γερμανία κατέληξαν σε συμφωνία, η οποία κοινοποιήθηκε στην Επιτροπή στις 10 Αυγούστου 2015.

               (9)

               Δεδομένου ότι δεν αντιβαίνει στις διατάξεις του κανονισμού (ΕΕ) αριθ. 1151/2012 και της νομοθεσίας της Ευρωπαϊκής Ένωσης, το περιεχόμενο της συμφωνίας που συνήφθη μεταξύ της Αυστρίας και της Γερμανίας πρέπει να ληφθεί υπόψη.

               (10)

               Ορισμένα στοιχεία των προδιαγραφών του προϊόντος έχουν τροποποιηθεί. Οι τροποποιήσεις αφορούν τη δυνατότητα διαχωρισμού των εκμεταλλεύσεων παραγωγών σε ξεχωριστές μονάδες, την προσθήκη συμπληρωματικών ζωοτροφών στο 75 % της υποχρεωτικά χοντροαλεσμένης ζωοτροφής, ώστε να υπολογίζεται ως ετήσιος μέσος όρος, την άδεια χρησιμοποίησης προϊόντων λιπασματοποίησης (κομπόστ) από φυτικά απόβλητα και τον περιορισμό των προϋποθέσεων για την παραγωγή υγρού σανού, του σανού που έχει υποστεί ζύμωση και για την παραγωγή και αποθήκευση ενσιρωμένων ζωοτροφών.

               (11)

               Τα στοιχεία αυτά δεν αποτελούν ουσιαστικές τροποποιήσεις, σύμφωνα με το άρθρο 51 παράγραφος 4 του κανονισμού (ΕΕ) αριθ. 1151/2012. Ως εκ τούτου, οι τροποποιημένες προδιαγραφές προϊόντος δεν πρέπει να δημοσιευτούν στο πλαίσιο διαδικασίας ένστασης. Θα πρέπει, ωστόσο, να προσαρτηθούν στον παρόντα κανονισμό για δέουσα ενημέρωση.

               (12)

               Η συμφωνία που επιτεύχθηκε από τα ενδιαφερόμενα μέρη καταλήγει επίσης στο συμπέρασμα ότι θα πρέπει να χορηγηθεί διετής μεταβατική περίοδος στους σημερινούς παραγωγούς προϊόντων που φέρουν τις ονομασίες «Heumilch» / «Haymilk» / «Latte fieno» / «Lait de foin» / «Leche de heno», ώστε να είναι σε θέση να συμμορφωθούν σταδιακά με τις προδιαγραφές του προϊόντος. Επιπλέον, θα πρέπει να επιτραπεί η διάθεση στην αγορά των προϊόντων τα οποία δεν θα έχουν ακόμη διατεθεί κατά την εν λόγω ημερομηνία, μέχρις εξαντλήσεως των αποθεμάτων.

               (13)

               Η Επιτροπή θεωρεί ότι η προστασία των εγγυημένων παραδοσιακών ιδιότυπων προϊόντων θα πρέπει να διαμορφωθεί λαμβάνοντας υπόψη τα συμφέροντα των παραγωγών και των επιχειρήσεων που χρησιμοποιούν νομίμως τις ονομασίες αυτές στο εμπόριο έως σήμερα. Κατά συνέπεια, λαμβάνοντας υπόψη τα προαναφερθέντα συμπεράσματα που συμφωνήθηκαν από τα μέρη και τους στόχους του κανονισμού (ΕΕ) αριθ. 1151/2012, βάσει του άρθρου 15 παράγραφος 1 του κανονισμού (ΕΕ) αριθ. 1151/2012, που εφαρμόζεται κατ' αναλογία και για τα εγγυημένα παραδοσιακά ιδιότυπα προϊόντα, θα πρέπει να χορηγηθεί μεταβατική περίοδος δύο ετών στους παραγωγούς ώστε να χρησιμοποιούν τις ονομασίες «Heumilch» / «Haymilk» / «Latte fieno» / «Lait de foin» / «Leche de heno» χωρίς να πληρούν τις προδιαγραφές του προϊόντος, παράλληλα με την άδεια να συνεχίσουν, μετά την πάροδο της διετίας, να διαθέτουν στην αγορά προϊόντα που δεν συμμορφώνονται με τις προδιαγραφές του προϊόντος έως ότου εξαντληθούν τα αποθέματά τους, προκειμένου να καταστεί δυνατή η προοδευτική προσαρμογή στις προδιαγραφές του προϊόντος. Τα προϊόντα αυτά δεν θα πρέπει, ωστόσο, να διατίθενται στο εμπόριο συνοδευόμενα από την ένδειξη «εγγυημένο παραδοσιακό ιδιότυπο προϊόν», το αρκτικόλεξο «ΕΠΙΠ», ή το σχετικό ενωσιακό σύμβολο.

               (14)

               Με βάση τα προαναφερόμενα, οι ονομασίες «Heumilch» / «Haymilk» / «Latte fieno» / «Lait de foin» / «Leche de heno» θα πρέπει να καταχωριστούν στο «μητρώο των εγγυημένων παραδοσιακών ιδιότυπων προϊόντων».

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζονται οι ονομασίες «Heumilch» / «Haymilk» / «Latte fieno» / «Lait de foin» / «Leche de heno» (ΕΠΙΠ).
   Οι ονομασίες που αναφέρονται στην πρώτη παράγραφο αφορούν προϊόν της κλάσης 1.4. Λοιπά προϊόντα ζωικής προέλευσης (αυγά, μέλι, διάφορα γαλακτοκομικά προϊόντα πλην βουτύρου, κ.λπ.) που ορίζονται στο παράρτημα XI του εκτελεστικού κανονισμού της Επιτροπής (ΕΕ) αριθ. 668/2014 (3).
   Άρθρο 2
   Οι ενοποιημένες προδιαγραφές παρατίθενται στο παράρτημα του παρόντος κανονισμού.
   Άρθρο 3
   Οι ονομασίες «Heumilch» / «Haymilk» / «Latte fieno» / «Lait de foin» / «Leche de heno» μπορούν να χρησιμοποιούνται για την περιγραφή προϊόντων που δεν πληρούν τις προδιαγραφές του προϊόντος «Heumilch» / «Haymilk» / «Latte fieno» / «Lait de foin» / «Leche de heno» για περίοδο δύο ετών από την ημερομηνία έναρξης ισχύος του παρόντος κανονισμού. Όταν χρησιμοποιούνται σε σχέση με προϊόντα που δεν πληρούν τις προδιαγραφές προϊόντος, οι εν λόγω ονομασίες δεν επιτρέπεται να συνοδεύονται από την ένδειξη «εγγυημένο παραδοσιακό ιδιότυπο προϊόν», το αρκτικόλεξο «ΕΠΙΠ», ή το σχετικό ενωσιακό σύμβολο.
   Μετά την πάροδο της διετίας, οι παραγωγοί «Heumilch» / «Haymilk» / «Latte fieno» / «Lait de foin» / «Leche de heno» επιτρέπεται να εξακολουθούν να διαθέτουν στην αγορά τα προϊόντα που φέρουν τις ως άνω ονομασίες, πριν από τη λήξη της εν λόγω προθεσμίας και δεν πληρούν τις προδιαγραφές του προϊόντος που αναφέρονται στο άρθρο 2, έως ότου εξαντληθούν τα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  ΕΕ C 340 της 30.9.2014, σ. 6.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).

      ΠΑΡΑΡΤΗΜΑ

         ΑΙΤΗΣΗ ΓΙΑ ΚΑΤΑΧΩΡΙΣΗ ΕΠΙΠ

      Κανονισμός (ΕΚ) αριθ. 509/2006 του Συμβουλίου, της 20ης Μαρτίου 2006, για τα γεωργικά προϊόντα και τα τρόφιμα που χαρακτηρίζονται ως εγγυημένα παραδοσιακά ιδιότυπα προϊόντα (1)

         «HEUMILCH» / «HAYMILK» / «LATTE FIENO» / «LAIT DE FOIN» / «LECHE DE HENO»

      Αριθ. ΕΚ: AT-TSG-0007-01035 — 27.8.2012
      1.   Όνομα και διεύθυνση της αιτούμενης ομάδας

                  Όνομα

                  :

                  ARGE Heumilch Österreich

                  Διεύθυνση

                  :

                  Grabenweg 68, A-6020 Innsbruck

                  Τηλέφωνο

                  :

                  +43 512345245

                  Ηλεκτρονικό ταχυδρομείο

                  :

                  office@heumilch.at

            2.   Κράτος μέλος ή τρίτη χώρα

      Αυστρία
      3.   Προδιαγραφές προϊόντος

      3.1.   Ονομασίες προς κατάθεση

      «Heumilch» (de)· «Haymilk» (en)· «Latte fieno» (it)· «Lait de foin» (fr)· «Leche de heno» (es)
      3.2.   Να αναφερθεί εάν η ονομασία

                  ☐

                  είναι ιδιότυπη καθ' εαυτή

                  ☒

                  εκφράζει την ιδιοτυπία του γεωργικού προϊόντος ή του τροφίμου

            Η παραγωγή του γάλακτος τύπου «Heumilch» (κατά λέξη: «γάλα από σανό») είναι η πατροπαράδοτη μέθοδος παραγωγής γάλακτος. Το γάλα προέρχεται από ζώα που εκτρέφονται βάσει των αρχών της παραδοσιακής αειφόρου γαλακτοκομίας. Η ουσιαστική διαφορά και ο παραδοσιακός χαρακτήρας συνίστανται στο γεγονός ότι κατά την παραγωγή γάλακτος τύπου «Heumilch», όπως και στην πατροπαράδοτη παραγωγή γάλακτος, δεν χορηγούνται στα ζώα ενσιρωμένες ζωοτροφές. Λόγω της μηχανοποίησης, η εκβιομηχάνιση της γεωργίας επικεντρώνεται από τη δεκαετία του 1960 όλο και περισσότερο στην παραγωγή ενσιρωμένων ζωοτροφών (ζωοτροφών που έχουν υποστεί ζύμωση) πράγμα που περιόρισε τη χρήση του σανού στη γεωργία. Επιπλέον, οι κατευθυντήριες γραμμές περιλαμβάνουν την απαγόρευση ζώων και ζωοτροφών που πρέπει να επισημαίνονται ως «γενετικά τροποποιημένα» σύμφωνα με την ισχύουσα νομοθεσία.
      Η διαδικασία βόσκησης έχει προσαρμοστεί ώστε να συμφωνεί με τις εποχιακές μεταβολές: κατά την περίοδο της βόσκησης, τα ζώα τρέφονται με χλωρά χόρτα και βότανα, εν μέρει με σανό και με ζωοτροφές που επιτρέπονται σύμφωνα με το σημείο 3.6· κατά τη διαχείμαση τρέφονται με σανό και εν μέρει με ζωοτροφές που επιτρέπονται σύμφωνα με το σημείο 3.6.
      3.3.   Να αναφερθεί εάν ζητείται η δέσμευση της ονομασίας σύμφωνα με το άρθρο 13 παράγραφος 2 του κανονισμού (ΕΚ) αριθ. 509/2006

                  ☒

                  Καταχώριση, με δέσμευση της ονομασίας

                  ☐

                  Καταχώριση χωρίς δέσμευση της ονομασίας

            3.4.   Τύπος προϊόντος

      Κλάση 1.4. Λοιπά βρώσιμα προϊόντα ζωικής προέλευσης
      3.5.   Περιγραφή της μεθόδου παραγωγής του γεωργικού προϊόντος ή του τροφίμου που φέρει την ονομασία του σημείου 3.1

      Αγελαδινό γάλα, σύμφωνα με την ισχύουσα νομοθεσία.
      3.6.   Περιγραφή της μεθόδου παραγωγής του γεωργικού προϊόντος ή του τροφίμου που φέρει την ονομασία του σημείου 3.1

      Το «Heumilch» παράγεται σύμφωνα με τις παραδοσιακές συνθήκες παραγωγής που είναι σύμφωνες με το «Heumilchregulativ» (κανόνες για την παραγωγή Heumilch). Χαρακτηρίζεται από την απαγόρευση, αφενός, της χρήσης ζωοτροφών που έχουν υποστεί ζύμωση όπως τα ενσιρώματα και, αφετέρου, των ζώων και των ζωοτροφών που πρέπει να επισημαίνονται ως γενετικά τροποποιημένα σύμφωνα με την ισχύουσα νομοθεσία.

         «Heumilchregulativ»

      Το γάλα τύπου «Heumilch» είναι αγελαδινό γάλα που λαμβάνεται από θηλάζουσες αγελάδες, το οποίο παράγεται από γαλακτοπαραγωγούς που έχουν δεσμευθεί να τηρούν τα ακόλουθα κριτήρια. Για να διατηρηθεί η παραδοσιακή βάση του γάλακτος τύπου «Heumilch» απαγορεύεται η χρήση ζώων και ζωοτροφών που πρέπει να επισημαίνονται ως γενετικά τροποποιημένα σύμφωνα με την ισχύουσα νομοθεσία.
      Το σύνολο της διαχείρισης της γεωργικής εκμετάλλευσης πρέπει να πραγματοποιείται σύμφωνα με τους ισχύοντες κανόνες παραγωγής γάλακτος τύπου «Heumilch».

                  α)

                  Μια γεωργική εκμετάλλευση μπορεί ωστόσο να διαιρείται σε σαφώς διαχωρισμένες παραγωγικές μονάδες, που δεν αποτελούν όλες αντικείμενο διαχείρισης σύμφωνα με τους κανόνες αυτούς. Στην περίπτωση αυτή θα πρέπει να πρόκειται για διακριτούς κλάδους παραγωγής·

                  β)

                  όταν, σύμφωνα με το στοιχείο α) δεν πραγματοποιείται η διαχείριση όλων των μονάδων της εκμετάλλευσης σύμφωνα με τους κανόνες που ισχύουν για την παραγωγή γάλακτος τύπου «Heumilch», ο επιχειρηματίας οφείλει να διατηρεί τα ζώα που χρησιμοποιούνται στις μονάδες της εκμετάλλευσης στις οποίες γίνεται η παραγωγή γάλακτος τύπου «Heumilch» χωριστά από τα ζώα που χρησιμοποιούνται στις άλλες μονάδες, και να τηρεί κατάλληλα μητρώα στα οποία εμφαίνεται ο διαχωρισμός.

         Επιτρεπόμενες ζωοτροφές

                  —

                  Η διατροφή των ζώων γίνεται κυρίως με χλωρά χόρτα, ψυχανθή και βότανα κατά την περίοδο της βόσκησης, καθώς και με σανό κατά τη διαχείμαση.

                  —

                  Ως συμπληρωματική χορτονομή θεωρούνται επίσης και επιτρέπονται τα ακόλουθα: η κτηνοτροφική ελαιοκράμβη, ο χλωρός αραβόσιτος, η χλωρή σίκαλη και τα κτηνοτροφικά τεύτλα, καθώς και συσσωματώματα με μορφή σβόλων από σανό, τριφύλλι και καλαμπόκι και ανάλογες ζωοτροφές.

                  —

                  Το ποσοστό των χορτονομών στο ετήσιο σιτηρέσιο πρέπει να είναι τουλάχιστον 75 % επί της ξηράς ουσίας.

                  —

                  Επιτρέπονται τα παρακάτω σιτηρά, στη συνήθη μορφή με την οποία διατίθενται σε εμπορία, καθώς και αναμεμειγμένα με πίτουρα, συσσωματώματα με μορφή σβόλων κ.λπ.: σίτος, κριθή, βρώμη, σίκαλη, τριτικάλ και αραβόσιτος.

                  —

                  Μπορούν επίσης να χρησιμοποιηθούν ως ζωοτροφές: κουκιά, κτηνοτροφικά μπιζέλια, λούπινα, ελαιούχοι σπόροι και ελαιοπλακούντας ή άλευρο ελαιοπλακούντων.

         Απαγορευμένες ζωοτροφές

                  —

                  Απαγορεύονται τα ακόλουθα είδη ζωοτροφών: ενσιρώματα (ζωοτροφές που έχουν υποστεί ζύμωση), υγρός σανός ή σανός που έχει υποστεί ζύμωση.

                  —

                  Απαγορεύεται η διατροφή των ζώων με υποπροϊόντα από ζυθοποιεία, αποστακτήρια, εργοστάσια παραγωγής μηλίτη οίνου και με άλλα υποπροϊόντα της βιομηχανίας τροφίμων, όπως π.χ. υγρά φυράματα ζυθοποιίας ή υγρά θρύμματα. Εξαίρεση: ξερά θρύμματα και μελάσα ως υποπροϊόν της παραγωγής ζάχαρης και πρωτεϊνούχες ζωοτροφές από την επεξεργασία σιτηρών σε ξηρή κατάσταση.

                  —

                  Απαγορεύεται η διατροφή των μητέρων με ζωοτροφές που έχουν διαβραχεί.

                  —

                  Απαγορεύεται η διατροφή των ζώων με ζωοτροφές ζωικής προέλευσης (γάλα, ορό γάλακτος, ζωικά άλευρα, κλπ), με την εξαίρεση του γάλακτος και ορού γάλακτος στα νεαρά βοοειδή.

                  —

                  Απαγορεύεται η διατροφή των ζώων με υπολείμματα κηπευτικών και φρούτων, πατάτες ή ουρία.

         Όροι σχετικά με τη λίπανση

                  —

                  Δεν επιτρέπεται η χρήση ιλύος καθαρισμού λυμάτων και των προϊόντων αυτής ούτε προϊόντων λιπασματοποίησης (κομπόστ) από μονάδες επεξεργασίας, εξαιρουμένων των κομπόστ από φυτικά απόβλητα σε όλες τις γεωργικές εκτάσεις των προμηθευτών γάλακτος.

                  —

                  Τήρηση ελάχιστου διαστήματος αναμονής 3 εβδομάδων από τη χρήση της κοπριάς έως τη βόσκηση των ζώων σε όλες τις κτηνοτροφικές εκτάσεις των προμηθευτών γάλακτος.

         Χρήση χημικών βοηθητικών υλικών

                  —

                  Επιτρέπεται μόνο η επιλεκτική και επικεντρωμένη χρήση χημικών συνθετικών παρασιτοκτόνων υπό την τεχνική καθοδήγηση γεωπόνων σε όλες τις κτηνοτροφικές εκτάσεις των προμηθευτών γάλακτος.

                  —

                  Επιτρεπόμενα μέσα ψεκασμού για την καταπολέμηση των μυγών στους στάβλους των αγελάδων μπορούν να χρησιμοποιούνται μόνο κατά την απουσία των μητέρων.

         Απαγορεύσεις παράδοσης

                  —

                  Απαγορεύεται η παράδοση του προϊόντος ως «Heumilch» νωρίτερα από την 10η ημέρα μετά τον τοκετό.

                  —

                  Όταν οι αγελάδες έχουν διατραφεί με ενσιρώματα (ζωοτροφές που έχουν υποστεί ζύμωση), πρέπει να τηρείται περίοδος αναμονής τουλάχιστον 14 ημερών.

                  —

                  Τα ζώα ορεινών/αλπικών βοσκότοπων τα οποία διατράφηκαν με ενσιρώματα (ζωοτροφές που έχουν υποστεί ζύμωση) ενόσω ήταν στη γεωργική εκμετάλλευση είτε 14 ημέρες προτού οδηγηθούν στους ορεινούς/αλπικούς βοσκοτόπους, πρέπει να αρχίσουν να διατρέφονται χωρίς ενσιρώματα είτε το γάλα μπορεί να χρησιμοποιηθεί ως γάλα τύπου «Heumilch» μόνον αφού τα ζώα παραμείνουν 14 ημέρες στους ορεινούς/αλπικούς βοσκοτόπους. Στους ορεινούς/αλπικούς βοσκοτόπους δεν επιτρέπεται η παραγωγή ενσιρωμένων ζωοτροφών ή η χρήση του ως ζωοτροφής.

         Απαγόρευση γενετικώς τροποποιημένων τροφίμων και ζωοτροφών:

                  —

                  Για να διατηρηθεί η παραδοσιακή βάση του γάλακτος τύπου «Heumilch», απαγορεύεται η χρήση ζώων και ζωοτροφών που πρέπει να επισημαίνονται ως γενετικά τροποποιημένα σύμφωνα με την ισχύουσα νομοθεσία.

         Άλλες απαιτήσεις

                  —

                  Δεν επιτρέπεται η παραγωγή και αποθήκευση ενσιρωμένων ζωοτροφών (ζωοτροφών που έχουν υποστεί ζύμωση).

                  —

                  Δεν επιτρέπεται η παραγωγή και αποθήκευση μπαλών σανού κάθε είδους τυλιγμένων σε πλαστική μεμβράνη.

                  —

                  Δεν επιτρέπεται η παραγωγή υγρού σανού ή σανού που έχει υποστεί ζύμωση.

            3.7.   Ιδιότυπος χαρακτήρας του γεωργικού προϊόντος ή του τροφίμου

      Το γάλα τύπου «Heumilch» διαφέρει από το κανονικό αγελαδινό γάλα λόγω των ειδικών συνθηκών παραγωγής του σύμφωνα με το σημείο 3.6 του «Heumilchregulativ».
      Σε μελέτες που διενήργησαν στο Ομοσπονδιακό Ίδρυμα Αλπικής Γαλακτοκομίας Rotholz (Bundesanstalt für alpenländische Milchwirtschaft Rotholz) ο Ginzinger και οι συνεργάτες του, το 1995 και το 2001, εντόπισαν στο 65 % των δειγμάτων γάλακτος που είχε παραχθεί με χρήση ενσιρωμένων ζωοτροφών πάνω από 1 000 σπόρια κλωστριδίου ανά λίτρο. Σε μελέτη μη επεξεργασμένου γάλακτος μεγάλης τυροκομικής μονάδας, το 52 % των δειγμάτων υπερέβαινε τα 10 000 σπόρια κλωστριδίου ανά λίτρο. Αντιθέτως, το 85 % των δειγμάτων γάλακτος τύπου «Heumilch» που είχε παραχθεί χωρίς χρήση ενσιρωμένων ζωοτροφών περιείχε λιγότερα από 200 σπόρια κλωστριδίου, ενώ το 15 % περιείχε από 200 έως 300 σπόρια κλωστριδίου ανά λίτρο. Λόγω της ιδιαίτερης διατροφής των ζώων, το γάλα τύπου «Heumilch» εμφανίζει σημαντικά χαμηλότερη περιεκτικότητα σε σπόρια κλωστριδίου. Αυτός είναι ο λόγος για τον οποίο κατά την παραγωγή σκληρών τυριών από νωπό γάλα τύπου «Heumilch» εμφανίζονται λιγότερα προβλήματα όσον αφορά τη γεύση και την εμφάνιση οπών.
      Στο πλαίσιο του ερευνητικού έργου «Επίδραση των ενσιρωμένων ζωοτροφών στην ποιότητα του γάλακτος» εξετάστηκε η γεύση του γάλακτος που παράγεται με και χωρίς χρήση ενσιρωμένων ζωοτροφών (Ginzinger και Tschager, Bundesanstalt für alpenländische Milchwirtschaft, Rotholz 1993). Στο 77 % των εξετασθέντων δειγμάτων γάλακτος που είχε παραχθεί με χρήση σανού ως ζωοτροφής δεν εντοπίστηκαν προβλήματα όσον αφορά τη γεύση. Αντιθέτως, στα δείγματα γάλακτος που είχε παραχθεί με χρήση ενσιρωμένων ζωοτροφών (κανονικό γάλα), το ποσοστό χωρίς ελαττωματική γεύση ήταν μόλις 29 %. Ακόμη και στα δείγματα γάλακτος που λήφθηκαν από τις δεξαμενές των οχημάτων συλλογής γάλακτος προέκυψε σαφής διαφορά. Στο 94 % των δειγμάτων γάλακτος τύπου «Heumilch» που είχε παραχθεί χωρίς χρήση ενσιρωμένων ζωοτροφών δεν εντοπίστηκε ελαττωματική γεύση. Στο γάλα που είχε παραχθεί με χρήση ενσιρωμένων ζωοτροφών, ωστόσο, το ποσοστό που δεν εμφάνιζε ελαττώματα ήταν μόνο 45 %.
      Σε διπλωματική εργασία που εκπονήθηκε στο Πανεπιστήμιο της Βιέννης (Schreiner, Seiz και Ginzinger, 2011), αποδείχθηκε ότι το γάλα τύπου «Heumilch», λόγω της διατροφής των ζώων με ακατέργαστη χορτονομή και της βόσκησής τους σε χορτολιβαδικές εκτάσεις, εμφανίζει σχεδόν διπλάσια περιεκτικότητα σε ωμέγα-3 λιπαρά οξέα και συζευγμένο λινολεϊκό οξύ σε σχέση με το κανονικό γάλα.
      3.8.   Παραδοσιακός χαρακτήρας του γεωργικού προϊόντος ή του τροφίμου

      Η παραγωγή και μεταποίηση του γάλακτος τύπου «Heumilch» είναι παλιά όσο και η εκτροφή βοοειδών γαλακτοπαραγωγής στη γεωργία (5ος αιώνα π.Χ. περίπου). Ήδη κατά τον Μεσαίωνα στους πρόποδες των Άλπεων και στα όρη του Τιρόλου παραγόταν τυρί από γάλα τύπου «Heumilch» στα λεγόμενα «Schwaighofen» (παραδοσιακά αγροκτήματα). Η λέξη «Schwaighof» προέρχεται από τα μέσα άνω γερμανικά και αναφέρεται σε ειδικό τύπο οικισμού και κυρίως παραγωγής στις περιοχές των Άλπεων. Τα «Schwaighof» δημιουργούνταν επανειλημμένα ως χώροι μόνιμης εγκατάστασης από τους ίδιους τους γαιοκτήμονες και λειτουργούσαν ως κτηνοτροφικές μονάδες, ιδίως για την παραγωγή γαλακτοκομικών προϊόντων (κυρίως τυριού). Η ύπαρξή τους στο Tιρόλο και το Σάλτσμπουργκ μαρτυρείται από τον 12ο αιώνα. Το γάλα τύπου «Heumilch» συνδεόταν αρχικά στις ορεινές περιοχές με την παραγωγή σκληρών τυριών από νωπό γάλα. Ήδη γύρω στο 1900 εκδόθηκαν κανονισμοί («Milchregulative») για το γάλα που παράγεται χωρίς χρήση ενσιρωμένων ζωοτροφών και είναι κατάλληλο για την παραγωγή σκληρού τυριού. Στην Αυστρία, γύρω στο 1950 οι κανονισμοί αυτοί αποτέλεσαν τη βάση για τους «Milchregulative» (κανονισμοί για το γάλα) των ομόσπονδων κρατών (Ländern) Vorarlberg, Τιρόλο και Σάλτσμπουργκ. Το 1975 οι εν λόγω «Milchregulative» ενοποιήθηκαν και εκδόθηκαν από το Milchwirtschaftsfonds (Ταμείο Γαλακτοκομίας) ως διατάξεις για το γάλα που είναι κατάλληλο για την παραγωγή σκληρού τυριού από τον οργανισμό παραγωγής γαλακτοκομικών προϊόντων της Αυστρίας (βλ.: «Bestimmungen über die Übernahme von hartkäsetauglicher Milch», Österreichische Milchwirtschaft Heft 14, Beilage 6 Nr. 23c, 21.7.1975). Έως το 1993, ο τότε οργανισμός σχεδιασμού της γαλακτοκομίας στην Αυστρία είχε ανακηρύξει ορισμένες περιοχές παραγωγής σε περιοχές απαγόρευσης ενσιρωμένων ζωοτροφών («Silosperrgebiete») ώστε να διατηρηθεί η παραγωγή του γάλακτος τύπου «Heumilch» ως πρώτης ύλης (γνωστού και ως «γάλα παραγόμενο χωρίς χρήση ενσιρωμένων ζωοτροφών» ή «γάλα κατάλληλο για την παραγωγή σκληρού τυριού») Το 1995, η περιοχή απαγόρευσης ενσιρωμένων ζωοτροφών για την παραγωγή γάλακτος τύπου «Heumilch» προστατεύτηκε περαιτέρω με την ειδική οδηγία του Ομοσπονδιακού Υπουργείου Γεωργίας, Δασών, Υδάτων και Περιβάλλοντος για την προώθηση μεθόδων γεωργικής παραγωγής σύμφωνων με τις απαιτήσεις προστασίας του περιβάλλοντος, την εκτατική καλλιέργεια και τη διατήρηση του φυσικού χώρου (Αυστριακό πρόγραμμα για την αειφόρο γεωργία, «ÖPUL»).
      Κατά παράδοση, στις ορεινές/αλπικές περιοχές τα ζώα διατρέφονταν ανέκαθεν σύμφωνα με τα κριτήρια παραγωγής του γάλακτος τύπου «Heumilch». Έγγραφα και πιστοποιητικά για την παραγωγή τυριού στις ορεινές/αλπικές περιοχές υπάρχουν ήδη από το 1544 και προέρχονται από το Wildschönauer Holzalm του Τιρόλου.
      Επιπλέον, από τις αρχές της δεκαετίας του '80, ορισμένοι παραγωγοί γάλακτος τύπου «Heumilch» διαχειρίζονται τις εκμεταλλεύσεις τους σύμφωνα με τις αρχές της βιολογικής/οικολογικής γεωργίας.
      3.9.   Ελάχιστες απαιτήσεις και διαδικασίες ελέγχου της ιδιοτυπίας

      —
      4.   Αρχές ή φορείς εξακρίβωσης της συμμόρφωσης προς τις προδιαγραφές του προϊόντος

      4.1.   Όνομα και διεύθυνση

      —
      4.2.   Ειδικά καθήκοντα της αρχής ή του οργανισμού

      —

         (1)  ΕΕ L 93 της 31.3.2006, σ. 1.Αντικαταστάθηκε από τον κανονισμό (EE) αριθ. 1151/2012.


title: Εκτελεστικός κανονισμός (ΕΕ) αριθ. 967/2014 της Επιτροπής, της 12ης Σεπτεμβρίου 2014 , για την τροποποίηση του κανονισμού (ΕΕ) αριθ. 37/2010 όσον αφορά την ουσία «λουφενουρόνη»  Κείμενο που παρουσιάζει ενδιαφέρον για τον ΕΟΧ

text:
               13.9.2014

               EL

               Επίσημη Εφημερίδα της Ευρωπαϊκής Ένωσης

               L 272/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 967/2014 ΤΗΣ ΕΠΙΤΡΟΠΉΣ
   της 12ης Σεπτεμβρίου 2014
   για την τροποποίηση του κανονισμού (ΕΕ) αριθ. 37/2010 όσον αφορά την ουσία «λουφενουρόνη»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή κτηνιατρικών φαρμάκων,
   Εκτιμώντας τα ακόλουθα:

               (1)

               Το ανώτατο όριο καταλοίπων (στο εξής «ΑΟΚ») για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία θα καθοριστεί σύμφωνα με τον κανονισμό (ΕΚ) αριθ. 470/2009.

               (2)

               Οι φαρμακολογικώς δραστικές ουσίες και η ταξινόμησή τους όσον αφορά τα ΑΟΚ στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής (2).

               (3)

               Στον Ευρωπαϊκό Οργανισμό Φαρμάκων υποβλήθηκε αίτηση για τον καθορισμό ανώτατων ορίων καταλοίπων για την ουσία «λουφενουρόνη» στα σολομοειδή.

               (4)

               Η επιτροπή φαρμάκων για κτηνιατρική χρήση συνέστησε τον καθορισμό ΑΟΚ για την ουσία «λουφενουρόνη» στα σολομοειδή, και ειδικότερα για τους μυς και το δέρμα σε φυσική αναλογία.

               (5)

               Σύμφωνα με το άρθρο 5 του κανονισμού (ΕΚ) αριθ. 470/2009, ο Ευρωπαϊκός Οργανισμός Φαρμάκων πρέπει να μελετά τη δυνατότητα χρήσης των ΑΟΚ που έχουν καθοριστεί για μια φαρμακολογικώς δραστική ουσία σε ένα συγκεκριμένο τρόφιμο, για άλλο τρόφιμο που παράγεται από το ίδιο είδος, ή των ΑΟΚ που έχουν καθοριστεί για μια φαρμακολογικώς δραστική ουσία σε ένα ή περισσότερα είδη για άλλα είδη.

               (6)

               Η επιτροπή φαρμάκων για κτηνιατρική χρήση συνέστησε την παρέκταση των ΑΟΚ για την ουσία «λουφενουρόνη» από τα σολομοειδή σε άλλα είδη ψαριών.

               (7)

               Επομένως, ο κανονισμός (ΕΕ) αριθ. 37/2010 θα πρέπει να τροποποιηθεί για να συμπεριληφθεί η ουσία «λουφενουρόνη» για τα άλλα είδη ψαριών.

               (8)

               Είναι σκόπιμο να χορηγηθεί για εύλογο χρονικό διάστημα, ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με τα νεοθεσπιζόμενα ΑΟΚ.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 12 Νοεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Σεπτεμβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010 εισάγεται κατ' αλφαβητική σειρά η ακόλουθη ουσία:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Λουφενουρόνη
                     (RS-ισομερή)

                     Λουφενουρόνη
                     (RS-ισομερή)

                     Ψάρια

                     1 350 μg/kg

                     Μύες και δέρμα σε φυσική αναλογία

                     ΟΥΔΕΝ

                     Παρασιτοκτόνα/Φάρμακα κατά των εκτοπαρασίτων»


title: Εκτελεστικός κανονισμός (ΕΕ) αριθ. 758/2012 της Επιτροπής, της 20ής Αυγούστου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               21.8.2012

               EL

               Επίσημη Εφημερίδα της Ευρωπαϊκής Ένωσης

               L 223/51

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 758/2012 ΤΗΣ ΕΠΙΤΡΟΠΉΣ
   της 20ής Αυγούστου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Αυγούστου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  57,4

                  ZZ

                  57,4

                  0707 00 05

                  MK

                  66,1

                  TR

                  104,5

                  ZZ

                  85,3

                  0709 93 10

                  TR

                  104,4

                  ZZ

                  104,4

                  0805 50 10

                  AR

                  90,5

                  CL

                  88,4

                  TR

                  95,0

                  UY

                  87,9

                  ZA

                  92,5

                  ZZ

                  90,9

                  0806 10 10

                  BA

                  61,1

                  EG

                  202,2

                  TR

                  139,4

                  ZZ

                  134,2

                  0808 10 80

                  AR

                  168,7

                  BR

                  105,8

                  CL

                  126,2

                  NZ

                  123,8

                  ZA

                  99,8

                  ZZ

                  124,9

                  0808 30 90

                  AR

                  111,1

                  TR

                  140,9

                  ZA

                  104,4

                  ZZ

                  118,8

                  0809 30

                  TR

                  152,4

                  ZZ

                  152,4

                  0809 40 05

                  BA

                  65,9

                  IL

                  91,1

                  ZZ

                  78,5

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».